mischeiwiller/swiss-german-text huggingface dataset:
Gutturaler Gesang
Gutturals Singe isch e Gsangsart, wo ir Kehle böudet wird um verzerrtes "Grunze" (Growling, Grunting), agruchtes Schreie (Shouting) oder "krächze" (Screaming, Shrieking) z'erzüge.
Meischtens wird gutturale Gsang i diverse Genres vom Metal (Death Metal, Black Metal, Thrash Metal, Metalcore, usw.) agwändet, es git aber ou angeri Genres, wo verzerrte Gsang bruche - zum Bischpöu Grindcore oder Industrial.
Gsangsböudig
Dr Gsang wird, wie obe erwähnt, ir Kehle böudet. Es git nid wörklech e "richtigi" Technik, föu Bands schreie eifach so, oni lang g'üebt z'ha. Die si de aber ou stark gfährdet, Stimmbänderknötli z'becho. Wäg däm isch es empfählenswärt, Gsangsstunde z'nää, wöu's föu Üebig brucht, die richtigi Atemtechnik z'beherrsche und d'Taschefalte bzw. "falsche" Stimmbänder z'bruche.
Kategorie:Metal
Curitiba
Curitiba (Uussproch wie "Kuritschiba") isch d Hauptschdat vom Bundesschdaat Paraná in Brasilie.
miniatur|left|Dr Botanischi Garte vo Curitiba, Symbol vom Süde vo Brasilie.
Curitiba isch di gröscht Schdat vom Süde vo Brasilie; i der Schdat säuber wohne öppe 1.788.559 Iwoner, u ir ganze Agglomeration öppe 3.595.662 (Stand 2007).
Ab 1870 si viu Öiropäer (Italiäner, Dütschi, Pole..) nach Curitiba igwandret. Hüt isch Curitiba e sehr modärni u entwickleti Schdat; me seit, si sig die Schdat mit de höschschte Läbenskwalität vo Brasilie.
I eim vo de drü Fuessbauschtadie vo de Schdat, em Estádio Major Antônio Couto Pereira, schpiut de FC Coritiba.
Weblink
D Website vo der Schdat (portugisisch)
Website for travel & tourism information (änglisch)
Kategorie:Ort (Brasilie)
Kategorie:Millionestadt
Scar Symmetry
Scar Symmetry isch e schwedischi Melodic Death Metal Grubbe, wo 2004 gründed worde isch. Me kann sii vogliche mit Soilwork oder Inflames. Dr Grubbe wird oft au als Nachmachig vo Soilwork kritisiert.
Stil
Dr Musik wegseld vo aggresivi Riffs und hadi Trummelisätz, zö melodischi Kläng und sanfdi Trummel. Au de Sänger wegseld zwische klarem Gsang und Growls.
Mitglida
Christian Älvestam: Gsang
Kenneth Seil: Bass
Henrik Ohlsson: Trummel
Jonas Kjellgren: Gitarre
Per Nilsson: Gitarre
Diskographie
Symmetric In Design (Metal Blade Records) / 2005
Pitch Black Progress (Nuclear Blast) / 2006
Holographic Universe (Nuclear Blast) / 2008
Videos
The Illusionist
The Illusionist (neui Version)
Weblink
Scar Symmetry uf MySpace
Kategorie:Schwedeschi Band
Kategorie:Metalband
Bünz
D Bönz esch es Flössli im Kanton Aargau ide Schwiiz.
D Quelle isch in Beiwil unter em Graat vom Lindebärg uf 800 m i de Nöchi vo Muuri. Dr Bach flüsst druffabe s Freyamt dorab und a Wohle verbii. In Weldegg mündet s in Aabach; dä fliesst den in d Aare.
Früecher esch d Bönz zemlech dräckig gsii ond nor gradus gflosse im ene künschtliche Kanalbett. Nachdem mer es baar Kläralage bout het ond sösch au s Flössli renaturiert het, isch es efäng anes paar Stelle wider chly natürlecher.
Weblink
Kategorie:Fluss (Schwiiz)
Kategorie:Geografii vom Kanton Aargau
Kategorie:Aare
Limes
mini|Nochgmachter Limes-Wachturm bei Rainau-Buch
mini|Dr Limes en Germania om 200 n. Chr.
Dr Limes (uf lateinisch orspringlich „Grenzweg“, spätr allgmein „Grenz“, Plural limites) hoißt mr d Grenzwall wo d Remer zur Verteidigung gege vorallem germanische Stämm baut hen. Teilweis goht er kerzagrad durchs Schwobaländle, iber zig Kilometer.
Obergermanisch-Raetische Limes
In Deitschland werd „Limes“ vor ällem dr obergermanisch-raetische Limes ghoißa, wo am End (159 bis 260) ogfähr 548 Kilometer lang gwä isch. Vo Rheinbrohl (nerdlichs Rheinland-Pfalz) isch er zuerst nach Osta, no en ama scharfa Knick nach Sida bis nach Lorch ganga. Estlich vo Lorch macht dr Limes an Knick ond goht bis Hienheim an der Donau (sidwestlich vo Regensburg).
Seit em 15. Juli 2005 isch dr Obergermanisch-Rätische Limes en dr Weltkulturerbeliste vo dr UNESCO, am 5. Juli 2006 sen z Aale d Urkunda übergeba worda.
Spruch
"Solange die Zufälligkeiten hier walten, solange man nur gräbt, wo zufällig Dilettanten und Geld sich dafür bereit finden, und an anderen Stellen, wo es viel nötiger und aussichtsvoll wäre, die Zerstörungsarbeit ihren stillen Gang unaufhaltsam weitergeht, solange bleibt diese Aufgabe der deutschen Geschichtsforschung ungelöst, und diese am wenigsten können wir späteren Generationen vermachen. ''
Sell hot gsait dr Althistoriker ond Literaturnobelpreisträgers Theodor Mommsen (1817–1903), wo sich alleweil fir a systematisch Erforschung vom Limes en Deitschland usgsproche het.
Weblink
Atlas zur Archäologie des Altertums interaktivi Charte uf vici.org
interaktivi Limes-Charte
Limites z Europa uf limes-oesterreich.at
di offiziell Webpräsenz vo de Deitsche Limeskommission
Kategorie:Römischs Riich
Kategorie:Europäischi Gschicht
Kategorie:Schwobeland
Kategorie:Wältkulturerb in Europa
Littau
Littau esch e politischi Gmeind im Kanton Lozärn gsi, wo uf de Aafang vom Johr 2010 mit de Schtadt Lozärn fusioniert hät. D Markig hät e Flächi vo 13,2 km² gha ond esch die viertgröschti Gmeind vom Kanton Lozärn mit öppe 16000 Iiwohner gsi.
S alti Wappe
S Wappe vo Littau bestod us drü bärge ond zwöi Täler, nämlech im Norde de Littauerbärg, i de Mette Zemmeregg ond im Süde de Sonnebärg, dezwösche s Udelbodetal und s Tal vo de Chliinen Ämme.
D Lag
Us dere bsondrige topographische Laag resultiered 2 Dörfer, 2 Chelegmeinde, 5 Postchreis und Quartier, wo einersiits uf Lozärn, andrersiits uf Ämmä orientiert send.
De höchschti Ponkt fendet sech a de Gränze zo de Gmeind Chriens im weschtleche Teil vom Sonnebärgwald uf fascht 800 m (799.93 m) ü. M.
Gschicht
Littau esch s erschte mol im Johr 1178 erwähnt worde.
Literatur
Barbara Hennig, André Meyer: Kunstdenkmäler der Schweiz Band 116. "Die Kunstdenkmäler des Kantons Luzern, Band II: Das Amt Luzern. Die Landgemeinden". Gesellschaft für Schweizerische Kunstgeschichte GSK, Bern 2009, ISBN 978-3-906131-90-0, S. 271–300.
Weblink
Kategorie:Ort (Kanton Lozärn)
Kategorie:Lozärn
Phonem und Allophon
Phonem un Allophon sin elementari Konzept in dr Sproochwüsseschaft. E Phonem isch e Luut wo inere bstimmte Sprooch vumene andre Luut unterschide wird, un wo also für de Sinn vumene Wort wichtig isch. Im Alemannische sin zum Byspil d Luut  un  verschidni Phonem. Un zwar macht es en Unterschid ob mer  oder  sait, wie Wörter wie „Macht“ un „Nacht“ zeige. Sonnigi Wortpaar wo sich numme durch ei Phonem unterscheide, sait mer „Minimalpaar“.
In dr IPA-Luutschrift markiert mer Phonem mit / /, un Allophon mit [ ].
En Allophon dergege, isch en Luut wo in dr Sprooch zwar vorchunt, aber:
Inere bstimmti luutlichi Umgebig uftritt. Zum Byspil gits im Alemannische de Luut  in Wörter wie „fümf“ oder „Gämf“. Un zwar wird de Luut  bilabial (= mit beidi Lippe) usgsproche, un de Luut  labiodental (=  mit de Lippe un de Zää). Wenn aber s Phonem , wo eigetli bilabial isch, voreme labiodentale Luut wie  chunt, wird es au labiodental usgsproche: . In däm Fall isch de Luut  de Allophon. Imene zweite Byspil hen d Wörter „um“ un „Umfäld“ beidi s Phonem , aber „um“ wird mit  usgsproche un „Umfäld“ mit . Mer sait also dass  un  d Allophon vum Phonem  sin.
Mer chönnt s Phonem  in „fümf“ also au problemlos als  statt  Usspräche ohne dass sich d Bedütig vum Wort dät verändre. Es wär allerdings schwieriger zum usspräche un het möglicherwys en uugwohnte Chlang.  In denne Byspil isch allerdings deno nümmi ganz sicher ob s Phonem jetz  oder  isch; wyl au plausibel isch dass sich  aa de labiodentale Luut  aapasst. Ob „Gämf“ phonemisch also  oder  isch, cha mer nit eidütig bstimme, wyl es in beidene Fäll  wird ussgsproche.
E Byspil ussem Hochdütsche isch de Unterschid vum „ch-Luut“ in „ich“ un „ach“. Un zwar wird de „ch-Luut“ nooch Vordervokal (Vokal wo im vordere Deil vum Mund artikuliert were) un Konsonante als  usgsproche (z. B. ich, Specht, Furcht) un sunscht als  (z. B. machen, Bauch). Es loot sich also gnau vorhersänne weller Allophon in wellem Wort uftritt. Mer cha de Allophon  au problemlos mit  ersetze, wie in de Ussprooch vum Hochdütsche vo vilene Schwiizer, un wird enewäg verstande.
Bimene Allophon sin sich d Sprecher vo dere Sprooch meischt gar nit bewusst, dass es de Luut in ihrer Sprooch git. So wisse Sprecher vum Alemannische meischt nit dass es de Luut  git, un Sprecher vum Änglische wisse in dr Regel nit dass s Phonem  in pot un spot nit glych isch.
Luut wo inere bstimmte Sprooch verschidni Phonem sin, sin in andri Sprooche oft Allophon. So sin  un  im Alemannische verschidni Phonem, wie d Wörter „Sinn“ un „sing“ zeige. Im Zapotekische, enere Sprooch vo Mexiko, dergege isch  en Allophon vo . In dere Sprooch wird jeds  wo am Änd vumene Wort isch, als  usgsproche, wie im Wort yan (Hals), wo  wird usgsproche.
Andri Luut, wo in dr menschliche Sprooch mögli sin, chöme überhaupt nit vor. So gits im Alemannische de Luut  überhaupt nit. Nit als Phonem un au nit als Allophon. Im Walisische dergege isch de Luut en Phonem.
Lueg au:
Freii Variation:
Kategorie:Phonologi
Esperanto-Grammatik
S’ Esperanto-Alfabet
Esperanto wird mit emene Alfabet geschribe, wo us 28 Buechstabe bestaat. Dafo sind 22 mit em tüütsche Alfabet identisch, wobi q, w, x, y und di tüütsche Sonderzäiche fehled. Di reschtliche sächs Buechstabe hend es "Tächli": ĉ, ĝ, ĥ, ĵ, ŝ (c, g, h, j, und s mit Zirkumflex), und ŭ (u mit Bögli).
S’ Fundamento, das isch s’ offizielle Regelwerk fo de Schprach Esperanto, lischtet die Buechstabe uuf und erlüteret si: "Anmerkig: ĝ luutet wie’s änglische g in gentleman; ĵ – wie s’ französische j in journal; ŭ – wie s’ churze u in glauben (wird nur nach emene Vokal bruucht). Wenn d’ Buechschtabe im Druck feeled ersetzt me ĉ, ĝ, ĥ, ĵ, ŝ, ŭ dur ch, gh, hh, jh, sh, u."
D’Regle 9 fom Fundamento luutet: "9. Jedes Wort wird eso gläse wie’s gschribe staat." Das bedütet nöd unbedingt, dass jedes Fonem dur genau äin Buechstabe (Grafem) usgedruckt wird (fonematischi Orthografii), sondern nur, dass es e generelli, äindütigi Regle fo de Zueordnig fo Bucheschtabe (au Buchstabekombinazione wiâ ch, gh, hh, jh und sh) zu Fonem git (fonetische Ortografii). D’ Ortografii isch aber immerhin wiitgehend fonematisch, das häisst äin Buchstabe entspricht mäischtens ein Luut (Fonem) und umgekeert.
D' Grammatik
D’ Regle fom Esperanto kenned e käi Uusname.
De bestimmti Artikel (de, d´, s´) luutet immer "la". De unbestimmti Artikel entfallt. (la tablo = der Tisch; tablo = en Tisch).
D’ Subschtantif ändet uf –o (certo = Sicherhäit), Adjektif uf –a (certa = sicher); Adverbie ändet uf –e (certe = uf sicheri wiis); d’ Meerzaal wird mit “j” bildet (certaj lokoj = sicheri Ort); Objekt werded (bim Adjektiv, Subschtantiv und Pronome) mit –n oder Preposizione markiert (mi amas vin = ich ha dich lieb; mi pensas vin / mi pensas pri vi = ich tänk a diich). D’ Richtig wird entweder durch –n oder dur d’ Preposizione al, ĝis oder tra aage.
D’ Personalpronome luutet mi (ich), vi (du iir, Sii), li (er), ŝi (sii), ĝi (es), ni (mir), ili (sii, merzaal).
D’ Possesivpronome werded mit –a als Adjektiv fo de Personalpronome bildet (mi – mia = ich – miis).
D’ Stäigerig funktioniert mit pli (Komparatif) und plej (Superlatif) – (Petro estas pli granda ol Karlo = De Peter isch grösser als de Karl; Petro estas la plej granda = De Peter isch de gröscht).
D’ Zaalwörter lautet: nul = 0, unu = 1, du = 2, tri = 3, kvar = 4, kvin = 5, ses = 6, sep = 7, ok = 8, naŭ = 9, dek = 10, dek-unu = 11, dek-du = 12, dudek = 20, dudek-unu = 21, cent = 100, kvarcent-tridek-kvar = 434, mil=1000, kvinmil-ducent-kvardek-sep = 5247.
D’ Ordningszaale werdet mit de Adjektifändig –a fo de Zalwörter abgläitet (unu = äis, la unua = de erschti).
De Infinitif (d’Grundform) ändet uf –i (mi devas labori = ich mues schaffe).
D’ Gägewart wird mit –as (mi laboras = ich schaffe), d’ Färgangehäit mit -is (mi laboris = ich ha gschaffet) und d’Zuekunft mit -os (mi laboros – ich tue zuekünftig schaffe) bildet. D’ Bedingigsform ändet uf us (mi laborus = ich würdi schaffe) und d’Befelsform uf -u (laboru! = schaff!, mi laboru = ich sötti schaffe).
Link
Grammatik
lernu! - Churz-grammatik (uff Dütsch)
lernu! - Detaillierte Grammatik (uff Esperanto)
Kategorie:Esperanto
Bise
D Biise oder au de Biiswind isch en zimli chalte unagneeme Wind, wo im Winter us nordöstliche Richtig bloost und chalti Kontinentalluft is Alpegibiet bringt.
Name
S Wort Biise (altalem. bîsa) chunnt nu im Alemannische vor, isch aber vom Französische as la bise  öbernoo worde. Vo wo s Wort chunt, isch nöd bikannt.
Uuswirkige
Dur d Alpe und em Jura iigengt, cha d Biise im Schwizerische Mittelland recht heftig werde. Am stäärchste isch si im Biet vom Gempfersee, wo si e Windgschwindigkait vo 60 km/h öberchoo haa, mit Böespitze vo mee as 100 km/h. D Biise chan bis zom Französische Zentralmassiv goo. Staut si dai oder au im Jura dunkli Wolke uuf, haisst si «la bise noire» (di schwaarzi Biise). D Ostbiise gelt as chüeler und tröchner as d Nordbiise.
Lueg au
Föö
d Biise nöd verwächsle mit de Briise (liechte Wind)
Kategorie:Wätter
Föhn
thumb|Föönstimig
De Föö isch en warme Luft wo vor alem im Früelig und Herbst dur d Alpetääler goot, wo e nord-südlichi Uusrichtig hend, wie s Sanggaller Rintl, s Toggeborg, s Glaarnerland, s Uurnerland und s Haslitaal. Im Oste isch de Föö heftiger und cha wiit öber de Bodesee usegoo.
Name
S Wort Föö (Pföö, Föhn; altalem. fônno) chunnt usem Latinische Wort favonius, wa en warme Westwind maint. Natuurgmääss isch de Windname ussert i romanische Tielekt uursprüngli nu im Alemannische haimisch. De Name lebt au im Rätoromanische as favuogn, fuogn witer und im Tessin as fogn, isch dai aber en Nordwind, wo vom Gotthardmassiv her bloost. Im Welsche sait mer em le foé.
D Schwizer hend de Windname denn au för die Maschine bruucht, wo mer d Hoor demit tröchne cha.
Meteorologii
D Wetterchund het de alemannischi Name as "Föhn" öbernoo und bizaichnet demit en warme, trochne Fallwind, wo maist uf de Leesiite vo grössere Bergzüg wie de Alpe, aber au de Rocky Mountains, vorchunnt. Verschidnigi Theorie versuechet da Wetterphänomen z erchlääre, aber viles isch no unklar. Und au wege wa so vili Mensche bi Föö Chopfwee hend isch nonöd klärt.
Uuswirkige
De Föö bringt immer schöös Wetter mit sich und d Sicht werd ganz klaar. Wen de Föö zemebrecht chunnts umso mee cho regne.
Well de warmi Wind im Herbst helft as Truube süess werdet, saitmerem au Truubechocher. De Föö het aber au scho mengs Laid is Land broocht, denn e Füür cha sich wie Zunder verbraite und cha fast nüme glöscht werde und früener sind drumm immer wider ganzi Dörfer abebrennt. Us dem Grund isches verbote bi Föö ide Nöchi vo alte Holzhüser z rauche oder gär Füür z mache. De Föö cha mengisch ase staarch bloose, as d Sail- und Iisebaane de Betriib müend iistele und s entstönd vill Sturmschäde. Wetterfüüligi Lüüt liidet underem Föö, si hend Chopfwee und sind uuliidig. I seltne Fäll trait de Föö fiine rote Sand vode Sahara öber d Alpe.
Lueg au
Biise
Briise
Weblink
Kategorie:Wätter
Oberau (Freiburg im Breisgau)
D' Oberau isch e Stadtdeil vu Friburg im Brisgau un het öppe 6.200 Iwohner. Er lit südlich vum Schlossberg un Hirzberg lit. Im Oschte grenzt er an dr Stadtdeil Waldsee, im Süde, trennt dur d'Schwarzwaldstross, an d'Oberwiehri un im Weschte an d'Aldstadt. Dr Stadtdeil wird in sinere ganze Oscht-Wescht-Längi vu dr Dreisam durchflosse. Mit ere Bevölchrigsdichti vu 100,8 Iwohner uffs Hektar besidelter Flächi isch d'Oberau dr Friburger Stadtdeil mit dr höchschte Iwohnerdichti.
Gschicht
D'Oberau isch e früeher e Gwerbegebiet näbe dr Aldstadt gsi, wo dr vu dr Dreisam abzwigt Gwerbekanal gnutzt worre isch. Im usgehede Middelalder hets do Mühlene un Granatschlifereie gä, im 19. Johrhundert sin do e grossi Garnfabrik vum Carl Mez und Fabrike fer Feinpapierer un Kartonage assässig gsi. Uffgrund vu dr fer gwerbliche Verkehr ugünstige Verkehrsabindig sin die Fabrike um d'Middi vum 20. Johrhundert ufgä worre. D'Baute werre siterher fer Wohnige gnutzt.
lokali Bsunderheite
Zue dr Oberau ghöre au s'Schlossbergcafé un am Südhang vum Schlossberg rächt steili Räblage.
Kategorie:Ort (Stadtkreis Friburg)
Stühlinger (Freiburg im Breisgau)
Dr Stiehlinger isch e weschtlich vu dr Aldstadt glägene Friburger Stadtdeil. Er het öppe 18.200 Iwohner (1. Jänner 2007) un isch ufdeilt gsi in die drei Stadtbezirke: Stiehlinger-Beurbarig (511), Stiehlinger-Eschholz (512) und Ald-Stiehlinger (513). Im Oschte wird er begrenzt dur d'Bahnanlage vu dr Dütsche Bahn AG mit em Hauptbahnhof, im Süde durch d'Dreisam, im Weschte durch d'Gleiser vu dr Güeterbahnstrecki un im Norde grenzt er an dr Stadtdeil Brüehl.
Bis 2012 het dr Bezirk Beurbarig (mit em Hauptgodsagger), obwohl dr Bürgerverein sit jeher mit Briehl zämme gsi isch, statistisch als Bezirk 511 zum Stiehlinger ghert. Sit 2013 ghert er als Bezirk 233 zum Stadtdeil Briehl. Dodemit het dr Stiehlinger sitterher numme meh zwä Bezirk.
Bevölkerig
Obwohl in dr ledschde Johre nit uerheblich baut worre isch, nimmt d'Zahl vu dr Iwohner ab; vor allem Familie mit Kinder verlen dr Stadtdeil. Vu anno 1996 bis anno 2000 isch d'Zahl vu dr Familie vu 773 uf numme noch 653 zruckgange. Dorum git's au verhältnismässig wäniger Kinder wie in der Gsamtstadt, aber defir dütlich meh Singles un au wäniger Seniore. Wäge dr relativ günschtige Miete läbe relativ vil Studente im Stiehlinger.
Verkehr
D'Abindig an öffetlichi Verkehrsmittel isch ufgrund vum näbe dra befindliche Hauptbahnhof erschtklassig. Au füehre drei vu dr vier Strossebahnlinie vu Friburg dur dr Stiehlinger, dezue Buslinie. S'Hauptdurchgangsstross (Eschholzstross) isch aber wäge dr Vorrangschaltig vu dr Tram stauträchtig. Mit em Aschluss Ochsebrugg isch dr Stiehlinger im Süde an dr Autobahnzuebringer Middi un demit hervorragend ans Fernstrossenetz abunde.
Kategorie:Ort (Stadtkreis Friburg)
Zunft zum Kämbel
mini|s Wappe vo de Zouft zum Chämbel
D Zouft zum Chämbel isch äini vo de Zoift vo Züri. S Zoufthuus liid am Limetggää schräg vis-à-vis vom Ratshuus vo Züri, näbet em Zoufthuus vo de Saffere. S Wappetier vo de Zouft isch es Kamel oder uf alt Züritüütsch ebe es Chämbel, mit äim Höcker. S Zoufthuus isch vo de Zouft vor öppe 60 Jahr zrugggchauft worde. S Huus sälber häd en Herr Hirtzel la boue.
Litratur
Markus Brühlmeier, Beat Frei: Das Zürcher Zunftwesen. 2 Bänd. Neue Zürcher Zeitung, Züri 2005, ISBN 3-038231-71-1.
Schweizerischer Burgenverein (Hrsg.): Vom Dübelstein zur Waldmannsburg: Adelssitz, Gedächtnisort und Forschungsobjekt (= Schweizer Beiträge zur Kulturgeschichte und Archäologie des Mittelalters. Bd. 33). Schwizerische Burgeverain, Basel 2006, ISBN 3-908182-17-4.
Weblink
Website vo de Zouft zum Chämbel
Zentralkomitee vo de Zürcher Zoift
Kategorie:Zumft
Kategorie:Bouwerch i de Stadt Züri
Klebeband
thumb|Chläberli
Ä Chläbschtreife  isch es Band us Bapiir oder Kunschtschtoff wo uf einere Siite, bi Schbezialchläbschtreife uf beide, mit em ä Chläbschtoff beschichtet isch. Das chan ä Chläbschtoff sie wo sofort chläbt wenn mä dr Chläbschtreife uff s Material leit wo gchläbt söll wärde, oder wo mä zerscht no muess nass mache. Es git Chläbschtreife wo mit Gewäb verschterkt si, so dass si dr Längi noch sehr schwer, dr Queri noch aber im allgemeine liicht verriisse.
Gebruuch
Wil si eifacher und schnäller z bruuche si als Liim wärde Chläbschtreife dähei oder im Büro bruucht ver zum Sache zsämme z chläbe, öppis z flicke oder Päckli z mache, aber die gröschte Mänge vo Chläbschtreife wärde bim Gwärb und in dr Induschtri bim Verpacke vo dä Brodukt verbruucht. Moler bruuche an Art Bapiirchläbschtreife zum verhindere, ass Fleche agmolt wärde wo me nit söt mole. Ihri Chläbschtreife sin so gmacht, ass mä si liicht cha entfärne und ass si keini Schpure vo Liim hinderlön. D Elekdriker bruuche Isolierband us Blaschtig, ass keini Churzschlüss chönne entschtoh wäge Füechtigkeit oder diräktem Kontakt zwüsche zwei Dröht. Bim Heizigsbau wärde sälbschtchläbendi Aluminiumfolieschtreife bruucht.
Entsorgig
D Entsorgig vo villne Chläbschtreifenarte isch schwierig, wil s Band mänggisch us PVC gmacht isch, oder aber giftige Acrilatchläbschtoff bruucht wird.
Kategorie:Gegestand
Schellinski
Schellinski isch a Musikgruppa us Vorarlbearg, wo Liader im Vorarlbearger Dialekt veröffentlicht. D'Text stamman zum Toal vo da Bandmitglieder Walter Schuler und Bernie Weber, zum Toal vom Michael Köhlmeier. Dr Nama leitet si vo dr "Jass"-Kartafarb' "Schealla" ab.
Bsetzig
Walter Schuler
Elektro- und Akuschtik-Gitarra,  Bass, Keyboards, Perkussion, Gsang
Bernie WeberGsang, Handorgla, Harmonium, Mulorgla
Roman Lorenz
Keyboards, Bass, Gitarra, Perkussion, Organette, Gsang
usgschiedne Mitgliedr:
Markus KreilKontrabassThomas FendSchlagzüg und Perkussion''
D'Band bschtoht personell us ehemaliga Mitgliedr vo dr Vorarlbearger country-/folk-rock Band Twist of Fate wo si 1998 ufglöst heat. Ou d'usgschiedne Mitglieder sin us dera Gruppa ko.
Veröffentlichunge
Tränavogl (2004)
Us m sack (2005)
Herz Schmerz Hotel (2008)
Moatlaschmecker (2011) ussako bim Hoanzl.at
Weblinks
Homepage
Schellinski uf Facebook
"Texanerr wia üsroana" Der Standard, 18.11.2008
Kategorie:Öschtriichischi Band
Kategorie:Vorarlberg
Weingarten (Freiburg im Breisgau)
Wigarte isch e Stadtdeil vu Friburg im Brisgau. Im Norde wird er dur d'Dreisam vum Stadtdeil Betzehüse trennt, im Oschte lit uf dr andere Site vu dr Güeterbahnlinie Hasle un im Süde, dur d'Obfiger Stross (dt. Opfinger Straße) trennt, dr Stadtbezirk Hasle-Haid, wo ebefalls zue Hasle zellt. Im Weschte schliesslich grenzt dr neu Stadtdeil Riselfeld an Wigarte.
Wigarte isch in dr 1960er Johre vu dr Freiburger Stadtbau (alem. Friburger Stadtbau) errichtet worre. Dr Stadtdeil het ca. 10.000 Iwohner.
Er isch prägt durch sini vile Hochhüser un dr im Verglich zum reschtliche Friburger Rüm hoche Usländeradeil (ca. 21 %).
Dr Stadtdeil isch ursprünglich e Bezirk vu Hasle gsi, wo no später as e eigene Stadtdeil usglideret worre isch.
Kilche
Die katholisch St. Andreas-Kilche isch 1968/69 baut worre. D'Kilchegmei isch 1975 gründet worre. Nooch eme Brand isch dr Innenrüm 1992/94 renoviert un neu gstaltet worre. Die evangelische Christe ghöre zue dr Dietrich-Bonhoeffer-Gmei. Usserdem git's e Neuapostolischi Kilche.
Kinderschuele
Im Stadtdeil git's mehreri Betreuigsirichtige fer Vorschuelkinder, nämlich
zwei in dr Trägerschaft vu dr Arbeiterwohlfahrt,
drei in evangelischer Trägerschaft,
eini in katholischer Trägerschaft un
ei städtischi Irichtig.
Schuele
D'Adolf-Reichwein-Grundschuel bsueche d'Kinder ussem Stadtdeil bis zum vierte Schueljohr. Si het e Ussestell im Hüs Wigarte.
Verkehr
Durch Wigarte füehre d'Friburger Stadtbahnlinie 3 (Vauban – Haid) un 5 (Riselfeld – Hornusstross). Sowohl über d'Besançon-Allee as Deil vu dr Weschtumfahrig vu Friburg wie au dr Aschluss Berliner Allee isch dr Stadtdeil guet an dr Autobahnzubringer Friburg-Mitti (B31a) un demit an d'Bundesautobahn 5 / Europastross 35 abunde.
Suschtigs
Im Stadtdeil git's e grossi Erwaxene-Begegnigsstätte (EBW).
Z'Wigarte lit dr ca. 3 ha gross Dietebachsee uf ca. 230 m über NN.
S'Gelände vu dr Evangelische Fachhochschuel lit im Stadtdeil Wigarte
Weblink
Forum Wigarte
Friburg Wigarte in Text un Bild
Kategorie:Ort (Stadtkreis Friburg)